આ ખેડૂતો કૃષિ સંશોધન કેન્દ્રો, કૃષિ વૈજ્ઞાનિકોના પરામર્શથી નવતર પ્રયોગો હાથ ધરે છે કે કોઈની મદદ વગર સ્વબળે જ ઝંપલાવે છે? પ્રશ્નનો જવાબ આપતા ડૉ. ટિમ્બડિયા કહે છે, ‘ઘણા ખેડૂતો આ માટે ભરૃચથી નવસારી કૃષિ યુનિવર્સિટીના કૃષિ વિજ્ઞાન કેન્દ્ર ખાતે આવે છે, ચર્ચાઓ કરે છે અને પોતાના નાના-મોટા પ્રશ્નોનું પૂરેપૂરું નિરાકરણ લઈ જઈને પછી આ નવા પ્રયોગો હાથ ધરે છે. ઘણા સીધો પ્રયોગ હાથ ધરે છે અને તેમને સફળતા મળતા અન્ય ખેડૂતો તેનું અનુકરણ કરે છે.’